kardosdrur/scandi-wiki huggingface dataset:
Mare Winningham

Mare Winningham (født 16. maj 1959) er en amerikansk skuespiller, komponist og sangskriver.

Karriere 
Winningham begyndte sin karriere som sanger og sangskriver. I 1976 sang hun The Beatles-sangen Here, There and Everywhere på The Gong Show. Selvom Winningham ikke fik nogen pladekontrakter på grund af sit udseende, blev hun underskrevet til en skuespillerkontrakt med Hollywood-agent Meyer Mishkin. Hun blev tildelt et Screen Actors Guild for at sige tre linjer i en episode af en tv-serie.

Winningham har også indspillet tre albums, som What May Be From fra 1992 var det mest populære album.

I 2006 spillede Mare rollen som Susan Gray på ABC-serien Grey's Anatomy, hvor hun spillede karakteren Doctor Meredith Gray. I 2010 spillede Winningham i én episode af serien Cold Case som hovedperson Lilly Rushs, mor til Celeste Cooper. Det har ikke været klart, om hun vil være et gennemgående figur i serien, men der har været spekulationer som sådan på grund af forbindelsen til hovedpersonen Lilly Rush.

Privatliv 
Winningham første korte ægteskab var med den mexicansk-amerikanske skuespiller A. Martinez, de blev gift i 1981 og skilt senere samme år. Det følgende år giftede hun sig med Charles William Mapel, en tv-teknisk rådgiver. De blev skilt i 1996. De havde fem børn sammen: Riley Sam Mapel (1981-2005), Patrick Mapel (født 1983), Jack Walter Mapel (født 1985 ), Calla Louise Mapel (født 1986) og Hap Atticus Mapel (født 1988).

Mare gift igen med Jason Trucco, 15. november, 2008 i Hollywood, Californien.

Eksterne henvisninger 

 

Skuespillere fra USA
Komponister fra USA
Sangskrivere fra USA
Personer fra Phoenix
Amerikanere i 1900-tallet
Amerikanere i 2000-tallet
Oscar-nominerede skuespillere
Marianne Jean-Baptiste

Marianne Jean-Baptiste (født 26. april 1967) er en britisk skuespiller og manuskriptforfatter.

Hun er blandt andet kendt for sin rolle som Hortense Cumberbatch i Mike Leighs film Hemmeligheder og løgne i 1996. For sin præstation i filmen, blev hun nomineret til en Oscar for bedste kvindelige birolle. Jean-Baptiste skrev musikken til Leighs film Career Girls fra 1997.

Filmografi 
 Hemmeligheder og løgne (1996)
 Career Girls (1997)
 The Cell (2000)
 Spy Game (2001)
 City of Ember (2008)
 RoboCop (2014)
 Edge of Tomorrow (2014)

Eksterne henvisninger 

 

Skuespillere fra USA
Manuskriptforfattere fra USA
Personer fra London
Amerikanere i 1900-tallet
Amerikanere i 2000-tallet
Oscar-nominerede skuespillere
Joan Cusack

Joan Cusack (født 11. oktober 1962) er en amerikansk manuskriptforfatter og skuespiller. Hun er storsøster til skuespilleren John Cusack.

Cusack blev født i New York City i en irsk-amerikansk katolsk familie, og hun voksede op i Evanston, Illinois. Hendes mor, Nancy (født Carolan), var en tidligere matematiklærer og politisk aktivist. Hendes afdøde far Richard Cusack og hendes søskende Ann, Bill, John og Susie har også været skuespillere. Cusack studerede ved University of Wisconsin i Madison. Cusack er to gange blevet nomineret til en Oscar for bedste kvindelige birolle, for hendes arbejde i film Working Girl og In & Out.

Cusack optrådte med sin bror John Cusack i filmen Abefest for viderekomne, High Fidelity, Lejemordernes træf, Alle elsker Lloyd, Cradle Will Rock, Martian Child og War Inc. Hun medvirkede også i den kortlivede tv-serie What About Joan? I 2001 og 2002, optrådte Cusack på Saturday Night Live fra 1985 til 1986. Cusack var fire gange nomineret til en American Comedy Award og hun vundet denne pris tre gange for Runaway Bride (1999), In & Out (1997) og Working Girl (1988).

Cusack har også vundet en New York Film Critics Circle Award og en Broadcast Film Critics Association Award for hendes præstation i filmen In & Out. Cusack lagde stemmen til karakteren Jessie i animationsfilmene Toy Story 2 og Toy Story 3. Cusack var gæsteskuespiller i tv-serien Law & Order. Hun er gift med advokat Dick Burke fra Chicago, og de har to sønner, Dylan John og Miles, sammen. Parret bor i Michigan. I 2006 havde hun en rolle i Friends with Money sammen med Jennifer Aniston og Frances McDormand.

Filmografi 
 Det bli'r i familien Addams (1993)

Eksterne henvisninger 

 

Skuespillere fra New York
Manuskriptforfattere fra USA
Personer fra New York City
Amerikanere i 1900-tallet
Amerikanere i 2000-tallet
Rachel Griffiths

Rachel Anne Griffiths (født 18. december 1968) er en australsk tv- og filmskuespiller. Griffiths er blandt andet kendt for sin rolle som Brenda Chenowith i tv-serien Six Feet Under. Til den rolle blev hun tildelt en Golden Globe i 2002. Ved Oscaruddelingen 1999 blev hun nomineret i kategorien Oscar for bedste kvindelige birolle for sin præstation Hilary & Jackie.

Privatliv 
Hun har været gift siden 2002 med Andrew Taylor og sammen har har de tre børn.

Eksterne henvisninger 

 

Skuespillere fra USA
Personer fra Melbourne
Australiere i 1900-tallet
Australiere i 2000-tallet
Streets of London (sang)

"Streets of London" er en sang skrevet af den britiske folkemusiker Ralph McTell. Den blev indspillet første gang til hans album Spiral Staircase fra 1969, men blev ikke udgivet i Storbritannien som single før 1974. Sangen er blevet indspillet i coverversioner af over 200 kunstnere.

Baggrund 
Sangen blev inspireret af McTells oplevelser som gademusiker og blaffer rundt omkring i Europa, og særligt i Paris, og de individuelle historier er taget fra folk i Paris. McTell ville oprindeligt have kaldt sangen "Streets of Paris"; men London blev til sidst valgt i stedet, da han indså at det var denne by han sang om. Sangen fortæller om kontrasten mellem almindelige menneskers problemer og de problemer som hjemløse, ensomme, ældre, ignorerede og glemte medlemmer af samfundet har. I et interview på Radio 5 med Danny Baker den 16. juli 2016 fortalte McTell, at markedet han referede til i teksten var Surrey Street Market i Croydon. McTell havde ofte set en ældre mand der, der ledte igennem aviserne efter en grapefrugt eller gulerod.

Komposition
McTell lod være med at inkludere sangen på sit debutalbum, Eight Frames a Second, da han opfattede den som værende for deprimerende, og han indspillede den ikke før hans producer, Gus Dudgeon, overtalte ham til at gøre det til hans andet album i 1969. En genindspillet version nåede på hitlisterne i Holland i april 1972, hvor den toppede som nummer 9 den næste måned. McTell genindspillede den til en single der blev udgivet i Storbritannien i 1974. McTell spillede sangen med fingerpicking-stil med AABA akkordprogression.

Modtagelse 
Sangen blev McTells største kommercielle succes, idet den nåede nummer 2 på UK Singles Chart, og den solgte på et tidspunkt 90.000 eksemplarer om dagen. I 1974 vandt han en Ivor Novello Award for Best Song Musically and Lyrically og modtog en sølvplade for pladeslaget.

Referencer 

Sange fra Storbritannien
Sange fra 1969
Singler fra 1969
Singler fra 1974
Sophie Okonedo

Sophie Okonedo, OBE(født 11. august 1968) er en engelsk skuespiller og dubber.

Opvækst 
Okonedo blev født i London, som datter af Joan (født Allman), underviser i pilates, og Henry Okonedo (1939-2009), der arbejdede for regeringen. Hendes far var nigerianer, og hendes mor, en ashkenazisk jøde, blev født i East End i en familie af jiddisch-talende indvandrere fra Polen og Rusland. Okonedo blev opdraget i moderens jødiske tro. Da hun var fem år gammel forlod faren hendes familie, og hun voksede op i relativ fattigdom med sin enlige mor ( "men vi havde altid bøger," sagde hun).

Karriere 
I 1991 filmdebuterede hun i den britiske dramafilm Young Soul Rebels. Hun modtog en Oscar-nominering for sin anmelderroste rolle i Hotel Rwanda, en Golden Globe nominering for Tsunami: The Aftermath, og BAFTA-nomineringer for Criminal Justice og Mrs. Mandela. Hendes andre filmroller omfatter Aeon Flux, Ace Ventura - Når naturen kalder, Dirty Pretty Things, Skin og Biernes hemmelige liv. Hun havde også gæsterolle i Doctor Who, og uddannet på Royal Academy of Dramatic Art.

Privatliv 
Okonedo har et barn ved navn Aoif, fra et tidligere forhold. De bor i Muswell Hill, London. Om hendes arv har Sophie sagde: "Jeg føler som stolt af at være jødisk, at jeg føler, at være sort" og kaldte sin datter en "irsk, nigerianske Jøde" Hendes far Henry døde den 22. juli 2009 i Orlando, Florida, USA.

Filmografi 
 Hellboy (2019)
 Wild Rose (2019)

Referencer

Eksterne henvisninger 

 

Skuespillere fra England
Personer fra London
Briter i 1900-tallet
Briter i 2000-tallet
Personer tildelt Officer of the Order of the British Empire
Tony-vindere
Jøder fra Storbritannien
Oscar-nominerede skuespillere
Adriana Barraza

Adriana Barraza (født 5. marts 1956) er en mexikansk tv- og fillmskuespiller. Barraza er blandt andet kendt fra filmene Amores Perros og Babel, begge instrueret af Alejandro González Iñárritu. For sidstnævnte, hun var Oscar-nomineret i kategorien for bedste kvindelige birolle i 2007. For samme rolle fik hun også nomineringer til bl.a. Golden Globe og Screen Actors Guild Award.

Eksterne henvisninger 

 

Skuespillere fra Mexico
Personer fra Toluca
Mexikanere i 1900-tallet
Mexikanere i 2000-tallet
Oscar-nominerede skuespillere
Rinko Kikuchi

Rinko Kikuchi (菊地 凛子=Kikuchi Rinko, egentligt Yuriko Kikuchi født 6. januar 1981) er en japansk skuespiller og model.

Kikuchi blev berømt for det internationale publikum, da hun spillede den døve skolepige Cheiko i filmen Babel (2006). Denne rolle resulterede i både en Golden Globe-nominering og en nominering til Oscar for bedste kvindelige birolle. Udover en række japanske film har hun også spillet i internationale film som The Brothers Bloom (2008) og Norwegian Wood (2010).

Privatliv 
Hun har siden 2014 været gift med skuespilleren Shōta Sometani.

Udvalgt filmografi 
 2004 – Survive Style 5+
 2006 – Babel
 2008 – The Brothers Bloom
 2009 – Assault Girls
 2009 – Map of the Sounds of Tokyo
 2010 – Shanghai
 2010 – Norwegian Wood
 2011 – At River's Edge
 2013 – Pacific Rim
 2013 – 47 Ronin
 2014 – Kumiko, the Treasure Hunter
 2015 – Nobody Wants the Night

Eksterne henvisninger 

 

Skuespillere fra Japan
Modeller fra Japan
Japanere i 1900-tallet
Japanere i 2000-tallet
Oscar-nominerede skuespillere
Ruby Dee

Ruby Dee (født Ruby Ann Wallace; 27. oktober 1922, død 11. juni 2014) var en amerikansk skuespiller, journalist og manuskriptforfatter.

Hun var måske bedst kendt for hovedrollen i filmen Sort solskin (1961) og filmen American Gangster (2007), hvor hun blev nomineret til en Oscar for bedste kvindelige birolle. Hun vandt en Grammy, Emmy, Obie, Drama Desk, Screen Actors Guild Award, og Screen Actors Guild Lifetime Achievement Awards. Hun modtog National Medal of Arts og Kennedy Center Honours, blandt mange andre priser.

Opvækst 
Dee blev født Ruby Ann Wallace i Cleveland, Ohio, i 1922. Forældrene var Gladys Hightower og Marshall Edward Nathaniel Wallace, Chef, Tjener og Porter. Efter at have forladt familien, giftede Dees far sig igen med Emma Amelia Benson, som var en lærer.

Dee voksede op i Harlem, New York og gik på Hunter College High School, hvor hun blev uddannet på fransk og spansk i 1944. Hun var medlem af Delta Sigma Theta.

Karrriere 
Før hun blev kendt for sin rolle i The Jacke Robinson Story (1950), spillede hun på Broadway. Karrieren som skuespiller var meget lang, i alt otte årtier, og højdepunkterne omfattede Sort solskin og Slagsmål i vente.

Referencer

Eksterne henvisninger 

 

Skuespillere fra Ohio
Journalister fra USA
Manuskriptforfattere fra USA
Personer fra Cleveland
Amerikanere i 1900-tallet
Amerikanere i 2000-tallet
Oscar-nominerede skuespillere
Amy Ryan

Amy Ryan (født Amy Beth Dziewiontkowski; 3. maj 1968) er en amerikansk teater-, tv- og filmskuespiller. I 2008 blev Amy Ryan nomineret til en Oscar for bedste kvindelige birolle for sin præstation i Gone Baby Gone.

Filmografi 
 Central Intelligence (2016)
 Monster Trucks (2016)
 Gåsehud (2015)
 Louder Than Bombs (2015)
 Spionernes bro (2015)
 Birdman (2014)
 Breathe In (2013)
 The Escape Plan (2013)
 Win Win (2011)
 Green Zone (2010)
 Jack og Connie – kærlighedens nybegyndere (2010)
 Changeling (2008)
 Min Brors Kæreste (2007)
 Capote (2005)
 You Can Count On Me (2001)
 Beautiful Boy (2018)

Referencer

Eksterne henvisninger 

 

Skuespillere fra USA
Personer fra New York City
Amerikanere i 1900-tallet
Amerikanere i 2000-tallet
Pseudonymer
Oscar-nominerede skuespillere
Jacki Weaver

Jacqueline Ruth "Jacki" Weaver (født 25. maj 1947) er en australsk teater- og filmskuespiller. Hun er hovedsageligt kendt i sit hjemland, hvor hun startede sin karriere i den australske new wave og filmdebuterede i Stork i 1971, men fik først sit internationale gennembrud i en relativ sen alder. Weaver har været nomineret til en Oscar for bedste kvindelige birolle to gange; første gang var for Animal Kingdom i 2011 og den anden var for Silver Linings Playbook i 2013.

Filmografi (udvalg) 
 1971 – Stork
 2010 – Animal Kingdom
 2012 – Silver Linings Playbook
 2013 – Stoker
 2014 – Magic in the Moonlight
 2019 – Poms - Dans for livet

Eksterne henvisninger 

 

Skuespillere fra Australien
Personer fra Sydney
Australiere i 1900-tallet
Australiere i 2000-tallet
Personer tildelt Order of Australia
Oscar-nominerede skuespillere
Sally Hawkins

Sally Cecilia Hawkins (født 27. april 1976) er en engelsk skuespiller, kendt for Happy-Go-Lucky, Det Stærke Køn, Godzilla, Paddington og hendes hovedrolle i Guillermo del Toros The Shape of Water. Hun har modtaget to Oscar-nomineringer og vundet én Golden Globe-pris.

Karriere

2000-2007: Uddannelse og første roller 
Hawkins er uddannet fra Royal Academy of Dramatic Art. I løbet af hendes studietid arbejdede hun som statist på George Lucas' Star Wars Episode I: Den Usynlige Fjende. Hun fik sin første filmrolle i Mike Leighs drama All or Nothing. De to gentoptog arbejdet på det Oscar-nominerede drama Vera Drakes Hemmelighed. Efterfølgende havde Hawkins roller i flere teater og tv-produktioner, heriblandt sketch-showet Little Britain. Hun arbejdede med Daniel Craig i Matthew Vaughns krimi-komedie Layer Cake og spillede overfor Ewan McGregor i Woody Allens Cassandra's Dream.

2008-2013: Internationalt gennembrud 
I 2008 var hun aktuel i komedien Happy-Go-Lucky, som markerede hendes tredje kollaboration med Mike Leigh. For hendes præstation modtog en Golden Globe og Sølvbjørnen under Filmfestivalen i Berlin. Efterfølgende havde hun en håndfuld biroller i flere produktioner, heriblandt danske Lone Scherfigs An Education og dramaet Ørkenblomst, samt periode-dramaet Jane Eyre.

Hun spillede hovedrollen Rita O'Grady i det autentiske komedie-drama Det Stærke Køn, som solgte 79.572 biografbilletter i Danmark. Hun genoptog samarbejdet med Woody Allen på filmen Blue Jasmine overfor Cate Blanchett, Louis C.K. og Bobby Cannavale, som blev udgivet i danske biografer i august 2013.

2013-2019: Arbejde i større produktioner og Oscar-nomineringer. 
I 2014 blev hun nomineret til Oscar for bedste kvindelige birolle for sin rolle i Woody Allen-filmen Blue Jasmine. Hun var senere på året aktuel med en birolle i hendes første Hollywood-produktion med Warner Bros' storfilm Godzilla overfor Ken Watanabe, som var en global biografsucces. Hun spillede Fru Brown i Paddington, overfor Hugh Bonneville, Nicole Kidman, Julie Walters og Jim Broadbent. Filmen var produceret af Harry Potter-bagmanden David Heyman og blev mødt med positive anmeldelser. Hun spillede hovedrollen i kortfilmen The Phone Call overfor Jim Broadbent som vandt en Oscar for Bedste Kortfilm, og fik ros for hendes arbejde i det biografiske drama Maudie.

Hun havde hovedrollen som den stumme rengøringsdame Elisa Esposito i Guillermo del Toros The Shape of Water overfor Octavia Spencer, Doug Jones og Michael Shannon. Hun modtog en Oscar nominering for Bedste Kvindelige Hovedrolle, mens filmen vandt prisen for Bedste Film.

2020 
Hawkins har færdiggjort arbejdet på julefilmen A Boy Called Christmas overfor Maggie Smith og Jim Broadbent, produceret af Netflix og StudioCanal.

Filmografi

Referencer

Eksterne henvisninger 

 

Skuespillere fra England
Manuskriptforfattere fra England
Briter i 1900-tallet
Briter i 2000-tallet
Oscar-nominerede skuespillere
June Squibb

June Louise Squibb (født 6. november 1929) er en amerikansk teater-, tv- og filmskuespiller. Hun er kendt fra roller i Alice, En duft af kvinde, Uskyldens år, In & Out, Far from Heaven og Nebraska.

Squibb begyndte sin karriere på teateret og har blandt andet medvirket i musicalen The Happy Time on Broadway, hvor hun blev nomineret til en Tony Award for bedste kvindelige birolle i en musical i 1968. Ved Oscaruddelingen i 2014 blev Squibb nomineret til en Oscar for bedste kvindelige birolle for sin præstation i Alexander Paynes film Nebraska.

Squibb har også arbejdet som model.

Referencer

Eksterne henvisninger 

 

Skuespillere fra Illinois
Amerikanere i 1900-tallet
Amerikanere i 2000-tallet
Phenix City

Phenix City er en by i den østlige del af staten Alabama i USA. Byen ligger i Russell County og Elmore County og er administrativt centrum for Russell County. Phenix City ligger ved floden Chattahoochee River, umiddelbart overfor den større by Columbus i Georgia.

Eksterne henvisninger 

 Phenix Citys hjemmeside

Byer i Alabama
Morgan Krüger

Morgan Krüger (født den 3. juni 1993 i Roskilde) er en dansk butiksslagter og ungdomspolitiker, der var næstformand for Danmarks Socialdemokratiske Ungdom (DSU) siden 24. april 2016..

Den 29. april 2018, blev han valgt som forbundssekretær på DSU's 42. kongres i Vejen og bestred posten frem til DSU's 44. kongres d. 29. maj 2022.

Baggrund 
Morgan Krüger er født og opvokset i Ågerup uden for Roskilde. Han er uddannet butiksslagter fra Slagteriskolen i Roskilde og har stået i lære i SuperBrugsen i Trekroner.

Politisk karriere 
Det politiske engagement startede for Krügers vedkommende, da han efter folketingsvalget i 2011 meldte sig ind i Socialdemokratiet og Danmarks Socialdemokratiske Ungdom i Roskilde. 

Som lokalpolitisk aktiv i Roskilde Kommune, var Morgan Krüger blandt andet kampagneleder for den unge socialdemokratiske kandidat, Daniel Prehn, ved kommunalvalget i 2013. Prehn blev valgt ind på det 6. ud af 13 socialdemokratiske mandater med 379 personlige stemmer. 

2014 blev Krüger som kun 20-årig valgt til Socialdemokratiets Hovedbestyrelse som repræsentant for Region Sjælland. Her sad han frem til at han blev valgt som næstformand i DSU i 2016. 

Krüger har, siden han blev aktiv i politik, været en aktiv skribent og debattør i dagbladene, samt på den socialdemokratiske netavis PioPio, hvor han har skrevet flere debatindlæg om uddannelsespolitik og udlændingepolitik.

Noter 

Danmarks Socialdemokratiske Ungdom
Drømmeværelset

Drømmeværelset er et tv-program der blev sendt på TV 2 fra 2006-2008, det er et børne design program hvor drengens eller pigens bedste ven eller veninde giver dem et drømmeværelse altså et splinter nyt værelse hvor han eller hun for hjælp af værten Ida Munk Hansen og Designeren Frederikke Aagaard. Men spørgssmålet er bare kan Drengens eller pigens bedste ven eller veninde tag de rigtige beslutninger så de for deres Drømmeværelse.

Eksterne henvisninger 

Tv-programmer fra TV 2 Danmark
Symfoni nr. 4

Symfoni nr. 4 eller 4. symfoni er betegnelsen for flere komponisters værker. Dansk Wikipedia har artikler om:

 4. symfoni (Mahler) – Gustav Mahlers 4. symfoni
 Symfoni nr. 4 (Nielsen) –  Carl Nielsens 4. symfoni
Becky Sauerbrunn

Rebecca Elizabeth Sauerbrunn (født 6. juni 1985) er en amerikansk fodboldspiller, olympisk guldmedaljevinder og guldmedaljevinder ved VM i fodbold for kvinder. Hun spiller for Portland Thorns i National Women's Soccer League, der er den bedste række i kvindernes fodbold i USA. Hun spillede for første gang med landsholdet ved Four Nations Tournament 2008 i en kamp mod Canada den 16. januar. Hun har siden spillet over 170 landskampe for USA og er en af anførerne.

Referencer

Eksterne henvisninger 
 

Kvindelige fodboldspillere fra USA
Verdensmestre i fodbold
Olympiske mestre fra USA
Fodboldspillere fra Portland Thorns FC
Fodboldspillere ved sommer-OL 2012
Fodboldspillere ved sommer-OL 2016
Fodboldspillere ved sommer-OL 2020
Olympiske medaljevindere i fodbold
Olympiske bronzemedaljevindere fra USA
Medaljevindere ved sommer-OL 2020
Jørgen Skodborg

Jørgen Skodborg (født omkring 1480, død 15. december 1551) var udpeget som ærkebiskop i Lund stift 1520–1521. 

Skodborg stammer muligvis fra Ribe-egnen, da i flere forbindelser er omtalt som "kleriker" fra Ribe, hvorfor han må have fået sin grundliggende uddannelse her. Han læste senere ved universitetet i Rostock, hvorfra han blev baccalaur i 1503. Han tog efterfølgende en magistergrad på et ukendt universitet.

Efter færdiggørelsen af sin uddannelse fik han arbejde hos dronning Christine. Han havde forskellige kirkelige embeder, inden han blev sekretær for kongen, og som Christian 2.'s sekretær var han med på turen til Rom for at meddele pave Leo 10. den danske opbakning til udfaldet af det femte lateranmøde. Han var også på andre officielle rejser, blandt andet til De Habsburgske Nederlande for at indkræve medgiften for Christians hustru, Elisabeth af Habsburg. Dette mål lykkedes ikke, men på en af sine mange rejser opnåede han via Frans 1. af Frankrig støtte fra denne nation til Danmark i konflikten med Sverige. Hans indsats, heriblandt også funktionen som kongens anklager i dennes retssag med Jens Andersen Beldenak, blev anerkendt af kong Christian, der tildelte ham kirkelige embeder i Aarhus-området – disse blev senere stadfæstet af paven. 

Da biskop Birger Gunnersen i Lund døde i 1519, valgte domkapitlet Aage Jepsen Sparre til hans afløser, men Christian 2. var utilfreds med dette samt kapitlets samtidige beslutning om, at kun adelige kunne vælges til biskop i Lund. Christian udpegede i stedet i 1520 Skodborg som biskop, men samtidig udnævnte paven en italiensk kardinal til biskop i Lund. Da det ikke lykkedes for kongen at få Jørgen Skodborg viet til biskop, og denne samtidig stillede nogle krav, som kongen ikke kunne acceptere, afsatte han Skodborg igen i 1521; i stedet blev Didrik Slagheck udpeget som biskop. 

Skodborg gik nu under jorden, og det mentes, at han ville drage til Rom for at klage til paven over sin behandling, men hans tilstedeværelse i Rom er først bevidnet i 1524, hvor han gik støttede en række andre danske bisper og den nye konge, Frederik 1., i deres modstand mod Christian 2., og han arbejdede aktivt for at få denne bandlyst. Kort efter blev Skodborg alvorligt syg og drog til et kurbad i Aachen. Senere insisterede Frederik 1. på at genindsætte Jørgen Skodborg som ærkebiskop, og han blev viet til embedet i sit eksil. Det var dog ikke uden problemer, da Sparre igen virkede i embedet. Da Frederik 1. ændrede holdning og nu støttede Sparre, blev Skodborg vred og truede rigsrådet, da kongen havde godkendt Sparre uden godkendelse fra paven.

Samtidig rullede reformationen hen over Europa og kom snart til Danmark, og Christian 3. nedlagde bispesædet i Lund, hvorfor Skodborg formelt set var den sidste, der var viet til dette embede. Med udgangspunkt i Køln støttede Skodborg ivrigt modreformationen, men han døde i 1540 og ligger begravet i Køln.

Referencer

Se også 
 Lunds bisperække

Danskere i 1400-tallet
Danskere i 1500-tallet
Biskopper over Lund Stift
Personer i Dansk Biografisk Leksikon
Asterozoa

Asterozoa er en underrække i rækken pighuder. Underrækkens karakteristika omfatter en stjerneformet krop. Underrækken omfatter de to klasser Asteroidea (søstjerner og ophiuroidea (slangestjerner) og den uddøde klasse Somasteroidea.

Pighuder
Triumfvæg

En triumfvæg er væggen mellem koret og skibet i romanske kirkebygninger. I denne stil anvendes rundbuer, og åbningen i triumfvæggen betegnes korbuen eller triumfbuen.

Triumfvæggen var i middelalderen ofte dekoreret med kalkmalerier, hvoraf nogle fortsat kan ses, helt eller delvist, i nogle danske kirker.

Referencer 
 

Kirkearkitektur
Bygningskonstruktion